വ്യവഹാരമാല

മഴമംഗലത്തു നാരായണൻനമ്പൂരി രചിച്ച ഗ്രന്ഥമാണ് വ്യവഹാരമാല. 

വ്യവഹാരമാല പരാശരമാധവീയത്തേയും വ്യവഹാരനിർണ്ണയത്തേയും ഉപജീവിക്കുന്നു. സിവിലായും ക്രിമിനലായും ഉണ്ടാകുന്ന കേസ്സുകൾ തീരുമാനിക്കുവാൻ കേരളത്തിൽ അതിനുമുമ്പു് അത്തരത്തിൽ ക്രോഡീകൃതമായ ഒരു നിയമഗ്രന്ഥമില്ലായിരുന്നതിനാൽ ആ ന്യൂനത പരിഹരിക്കുന്നതിനുവേണ്ടിയാണു് മഴമംഗലം പ്രസ്തുത നിബന്ധം രചിച്ചതെന്ന് കരുതപ്പെടുന്നു.

 പ്രകരണങ്ങൾ 
 ഋണാദാനം
 അസ്വാമിവിക്രയം
 സംഭൂയ സമുസ്ഥാനം
 ദത്താപ്രദാനികം
 അഭ്യുപേത്യാശുശ്രുഷ
 വേതനാനപാകർമ്മം
 സ്വാമിപാലവിവാദം
 സമയാനപാകർമ്മം
 വിക്രിയാസമ്പാദനം
 ക്രീത്വാനുശയം
 സീമാവിവാദം
 വാൿപാരുഷ്യം
 ദണ്ഡപാരുഷ്യം
 സ്തേയം
 സാഹസം
 സ്ത്രീസംഗ്രഹണം
 ദായവിഭാഗം
 ദ്യൂതസമാഹ്വയം
 പ്രകീർണ്ണകം
എന്നിങ്ങനെ പത്തൊൻപതു പ്രകരണങ്ങളിലായി സകല വ്യവഹാരങ്ങളെയും ഉൾപ്പെടുത്തി അവയെ സംക്ഷിപ്തമായും സമഞ്ജസമായും നിരൂപണംചെയ്യുന്നു.

അവലംബം

വർഗ്ഗം:പ്രാചീന ഗ്രന്ഥങ്ങൾ
വർഗ്ഗം:ശ്രീമൂലം മലയാളഭാഷാഗ്രന്ഥാവലി